	[image: image1.png]



	
	

[image: image2.jpg]a°
i X

3alUTUTHUK rpahaHa
Zastitnik gradana






	РЕПУБЛИКА СРБИЈА
ЗАШТИТНИК ГРАЂАНА
01 Број: 070-961-2172/08-3
Б е о г р а д

	
	

	дел.бр.783         датум 9.03.2009
	
	


4

ЦЕНТАР ЗА СОЦИЈАЛНИ РАД К...
-Директору-
	..........

	............


Поводом притужбе М.М. из К... на рад Центра за социјални рад К... и поступање хранитељске породице у којој је смештен А. М., Заштитник грађана је спровео поступак контроле законитости и правилности рада Центра за социјални рад К...  и услова у којима је смештен А. М. у хранитељској породици.

...
Представници Заштитника грађана извршили су непосредну контролу над радом Центра за социјални рад К..., размотрили списе предмета које је та установа на захтев Заштитника грађана доставила, посетили хранитељску породицу штићеника А.М. и са  А.  обавили разговор.
Заштитник грађана утврдио је да су наводи притужбе неосновани. Поступак измештања А. из родитељске породице и његов смештај у хранитељску породицу, извршен је у најбољем интересу детета, ради његове заштите од злостављања и занемаривања. Непосредним увидом нису потврђени наводи из притужбе о кршењу права детета експлоатацијом и излагањем тешком физичком раду који штети његовом здрављу и омета његов развој.

У току поступка контроле и накнадним увидом у списе предмета, утврђене су чињенице: 
· ...
· Након што је А. побегао из хранитељске породице, Центар за социјални рад није затражио асистенцију надлежне Полицијске управе у циљу опсежне потраге за дететом, иако је стручни тим проценио да "због растројености детета није искључена могућност суицида".  Интервенција мобилног тима ЦСР прекинута је у 22 часа;
· Центар за социјални рад је донео одлуку о хитном измештању А. из хранитељске породице и његовом смештају у Прихватилиште у В.... Одлука Центра за социјални рад образложена је мишљењем стручног тима да је детету угрожена безбедност и да се очекују додатна узнемиравања детета;

· У списима предмета Центра за социјални рад К... налази се извештај, у коме је констатовано да је током боравка у Прихватилишту, А. пријавио сексуално узнемиравање од стране другог дечака, о чему је обавештен ЦСР К...;

· Специјалиста психијатрије дао је своје мишљење да је пожељно са А. обављати по један разговор дневно да би се растеретио притиска и да су могуће даље контроле у овој установи ако има индикација и потребе од стране детета. Мишљење клиничког психолога је да је детету неопходан континуирани психотерапијски третман у надлежној здравственој установи;

· Списи предмета који су достављени Заштитнику грађана не садрже План услуга и мера заштите детета А.М. током одрастања у хранитељској породици, ни документацију која указује да је А. био подвргнут одговарајућим третманима за децу жртве злостављања и занемаривања у надлежним здравственим установама, нити евиденцију о праћењу рада хранитеља у чијој породици А. живи;
· Иако се у списима предмета о томе не налазе подаци, у разговору са хранитељима  утврђено је да су хранитељи обавили црквено крштење штићеника, „уз сагласност Центра“;
· У извештају Центра за социјални рад К... упућеног Министарству рада и социјалне политике, Центар за социјални рад изразио је сумњу у постојање злоупотребе родитељског права  и у односу на дете Б.М. 
На основу чињеница и околности утврђених из списа предмета и непосредном контролом законитости и правилности рада Центра за социјални рад К..., Заштитник грађана
У Т В Р Ђ У Ј Е
1. Притужба М.М. је неоснована.

2. Центар за социјални рад К... начинио је пропусте на штету права деце А.М., Б.М. и В.М., зајемчених Уставом Републике Србије, Конвенцијом о правима детета, домаћим законима и Општим протоколом за заштиту деце од злостављања и занемаривања, који се огледају у:
· доношењу одлуке о смештају А.М. у Прихватилиште у В... без претходне детаљне анализе алтернативних облика заштите (појачан надзор хранитеља над дететом, покретање одговарајућих правних поступака, привремени смештај у другој породици, укључивање надлежних органа у циљу спречавања кршења већ постојеће одлуке суда о забрани узнемиравања детета и др.), адекватног образложења и прибављеног мишљења и сагласности Министарства рада и социјалне политике;

· непредузимању свих расположивих радњи у циљу проналажења А.М. ради заштите његовог живота и здравља (тражење асистенције надлежне полицијске управе), након што је побегао из хранитељске породице;
· непредузимању активности у циљу упућивања А.М. на одговарајуће третмане у надлежним здравственим установама у циљу отклањања/умањења последица злостављања и занемаривања у родитељској породици и искуства сексуалног узнемиравања које је А. пријавио током боравка у Прихватилишту;
· одсуству Плана услуга и мера заштите детета А.М. током одрастања у хранитељској породици ради превазилажења психолошких и развојних проблема, неговања идентитета детета, одржавања контакта са особама значајним у његовом животу и отклањања последица које је на дете оставило искуство злостављања, занемаривања и сексуалног узнемиравања;
· омогућавању привременој хранитељској породици да обави чин крштења штићеника, без одговарајуће припреме и партиципације детета у тој одлуци и без претходне процене стручног тима о утицају чина крштења на поштовање права детета на слободу вероисповести и најбољем интересу детета;
· пропуштању процене угрожености деце Б.М. и В.М. у родитељској породици и предузимања одговарајућих превентивних и надзорних мера из надлежности центра за социјални рад, имајући у виду да је ЦСР био у поседу свих информација које су указивале на насиље према једном детету.
На основу утврђених пропуста у раду, у складу са одредбама чл. 31. ст. 2. Закона о Заштитнику грађана („Сл. гласник РС“ бр. 79/05 и 54/07), Заштитник грађана упућује Центру за социјални рад К... следећу 
П Р Е П О Р У К У

1. Центар за социјални рад К... сачиниће без одлагања План услуга и мера заштите детета А.М. током одрастања у хранитељској породици, којим ће нарочито бити обухваћене активности, мере и услуге Центра ради 
· спровођења одговарајућих третмана према А.М. у надлежним здравственим установама у циљу превазилажења последица злостављања и занемаривања и решавања психолошких и развојних проблема ;
· процене о искуству сексуалног узнемиравања које је А.М.  пријавио током боравка у Прихватилишту у В... и утврђивања потребних услуга ради превазилажења последица таквог искуства;
· начину одржавања личних односа А.М. са браћом Б.М. и В.М., имајући у виду изражену жељу детета.
2. Центар за социјални рад К... ће у будућем раду, у случајевима измештања деце из родитељске породице због сумње на злостављање и занемаривање, сачињавати детаљан план активности усмерених на заштиту детета од могућег накнадног узнемиравања.  План ће обухватити све мере и активности примерене конкретном случају и у складу са узрастом и најбољим интересом детета. Накнадно измештање детета из хранитељске породице у установу за смештај деце, може бити само крајња мера са кратким роком трајања, коју ће Центар примењивати након што су исцрпљене све друге могућности и искључиво по прибављеном мишљењу и сагласности Министарства рада и социјалне политике.
3. Центар за социјални рад К... ће у даљем раду спроводити континуиран увид у рад хранитељске породице у којој је смештен А.М. и о томе водити прегледну и детаљну евиденцију. Планирање активности Центар за социјални рад вршиће заједнички са хранитељима и дететом водећи рачуна о израженој жељи и мишљењу детета и његовом најбољем интересу.
4. Центар за социјални рад К... сачиниће план активности у циљу процене угрожености деце Б.М. и В.М. и предузимања превентивних и надзорних мера, руководећи се најбољим интересима деце.
5. Директор Центра за социјални рад К... спровешће поступак утврђивања одговорности за следеће пропусте стручног тима:

· непредузимање одговарајућих активности у циљу проналажења А.М. након што је побегао из хранитељске породице и занемаривање обавезе предузимања свих потребних мера ради заштите његовог живота и здравља;
· непредузимање одговарајућих активности ради упућивања А.М. на одговарајуће третмане у надлежним здравственим установама ради отклањања/умањења последица злостављања и занемаривања у родитељској породици и искуства сексуалног узнемиравања, и поред препорука лекара специјалиста;

· омогућавање привременој хранитељској породици да обави чин крштења А.М., без претходне припреме и пуне партиципације детета у тој одлуци и процене стручног тима да ли је чин крштења у складу са правом детета на слободу вероисповести и у његовом најбољем интересу.

О спроведеном поступку, директор Центра за социјални рад К... сачиниће посебан извештај који ће доставити Заштитнику грађана.
6. Директор Центра за социјални рад К... предузеће превентивне мере да се пропусти на које је указао Заштитник грађана у будућем раду не понове.
7. У интересу заштите деце А.М., Б.М. и В.М., Центар за социјални рад К... неће упознати  родитеље нити друга неовлашћена лица са садржином овог акта.
Центар за социјални рад К... обавестиће Заштитника грађана у року од 21 дан (чл. 31. ст. 4. Закона о Заштитнику грађана) од дана пријема ове препоруке о предузетим мерама и поступању по њој.
	ЗАШТИТНИК ГРАЂАНА

	

	Саша Јанковић


	Доставити :

· Министарству рада и социјалне политике, ради информације
· у списе предмета

